Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az ügyvédekről szóló 1998. évi XI. törvény 1998. július
Paragraph Index: 527

10. Az OBH 7284/1997. szám alatt iktatott beadványban a PRIGÉP Kft. ügyvezetője a Kft. által kereskedelmi forgalomban megvásárolt gépkocsinak a VPOP Bács-Kiskun Megyei Nyomozó Hivatala által történő lefoglalását és azt kifogásolta, hogy a hivatal később a lefoglalást ugyan megszüntette és a járművet a Kft. részére kiadta, de nem rendelkezett a forgalmi engedély kiadásáról. A Kft. ezzel kapcsolatos panaszának a nyomozó hivatal helyt adott, de a panaszos mégsem tudta a járművet elszállítani, mivel a forgalmi engedély időközben eltűnt. A panaszos újabb beadvánnyal élt, melynek az volt a következménye, hogy a nyomozó hivatal új határozatot hozott. Ebben úgy rendelkezett, hogy a gépjárművet csupán a vámigazgatási eljárás lefolytatása után lehet kiadni a PRIGÉP Kft.-nek. Az állampolgári jogok országgyűlési biztosa általános helyettese az ügyben megállapította, hogy a nyomozó hivatal utóbbi rendelkezésével megsértette a jogállamiságból fakadó jogbiztonság követelményét. Ezért intézkedett a szóban forgó határozat legfőbb ügyészségi felülvizsgálatára. 1999/79/II. szám A legfőbb ügyész a sérelmezett határozatnak a gépkocsi visszatartására irányuló rendelkezését hatályon kívül helyezte és intézkedett az autó kiadására.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes